ചൈനയില് ഭീതി വിതച്ച് ഡെല്റ്റ വകഭേദം പടരുന്നു ലോക് ഡൗണ് പ്രഖ്യാപിക്കാന് നീക്കം ബെയ്ജിങ്: രാജ്യത്ത് ഡെല്റ്റ വകഭേദം റിപ്പോര്ട്ട് ചെയ്തതോടെ കോവിഡ് വ്യാപന ഭീഷണിയില് നിന്ന് മുക്തമാകാതെ ചൈന. ചൈനീസ് നഗരമായ നാന്ജിങ്ങില് രൂപപ്പെട്ട കോവിഡ് ക്ലസ്റ്റര് ഇപ്പോള് അഞ്ചോളം പ്രവിശ്യകളിലേക്കും ബെയ്ജിങ്ങിലേക്കും വ്യാപിച്ചതായാണ് റിപ്പോര്ട്ട്. ഈ പ്രതിസന്ധി ഘട്ടത്തില് ലോക്ഡൗണിലേക്ക് പ്രവേശിക്കാനുളള തയ്യാറെടുപ്പിലാണ് ചൈനീസ് ഭരണകൂടം . ആദ്യമായി വുഹാനില് കോവിഡ് 19 വ്യാപനം റിപ്പോര്ട്ട് ചെയ്തതിനെ തുടര്ന്ന് ലോക്ഡൗണ് ഏര്പ്പെടുത്തുകയും തുടര്ന്ന് കോവിഡ് വ്യാപനം തടയുന്നതില് വിജയിക്കുകയും ചെയ്ത രാജ്യമാണ് ചൈന. എന്നാല് ഇത്തവണ ജിയാങ്സു പ്രവിശ്യയുടെ തലസ്ഥാനമായ നാന്ജിങ് നഗരത്തില് റിപ്പോര്ട്ട് ചെയ്ത കോവിഡ് 19 ഡെല്റ്റ വകഭേദം അതിവേഗത്തിലാണ് പടര്ന്ന് പിടിച്ചത് .കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ജൂലൈ 20ന് നാന്ജിങ് വിമാനത്താവളത്തിലെ ഒമ്ബതോളം ശുചീകരണ തൊഴിലാളികള്ക്ക് കോവിഡ് പോസിറ്റീവ് സ്ഥിരീകരിച്ചിരുന്നു. ജൂലായ് പത്തിന് റഷ്യയില് നിന്നുളള സിഎ 910 ഫ്ളൈറ്റ് ശുചീകരിച്ചത് ഈ തൊഴിലാളികളാണെന്ന് അധികൃതര് പറയുന്നു. എന്നാല് വെള്ളിയാഴ്ചയോടെ നഗരത്തിലെ കോവിഡ് രോഗികളുടെ എണ്ണം 184 ആയി ഉയര്ന്നു. ദേശീയ തലത്തില് റിപ്പോര്ട്ട് ചെയ്ത 206 കോവിഡ് കേസുകള് നാന്ജിങ് കോവിഡ് ക്ലസ്റ്ററിലാണ്. ഇത് ഡെല്റ്റ വകഭേദമാണെന്ന് സ്ഥിരീകരിച്ചിട്ടുണ്ട്. ജിയാങ്സു പ്രവിശ്യയില് ആയിരക്കണക്കിന് ആളുകളാണ് നിരീക്ഷണത്തില് കഴിയുന്നത്. നഗരത്തില് 9.2 ദശലക്ഷം പേരില് രണ്ടുതവണ കോവിഡ് പരിശോധന നടത്തിയിരുന്നു .The post ചൈനയില് ഭീതി വിതച്ച് ഡെല്റ്റ വകഭേദം പടരുന്നു ലോക് ഡൗണ് പ്രഖ്യാപിക്കാന് നീക്കം first appeared on MalayalamExpressOnline.